Stanisław Lem

Stanisław Herman Lem a oa bet ganet d’an 12 a viz Gwengolo 1921 e Lwów/Lviv (a oa neuze e Polonia), a zo marvet d’ar 27 a viz Meurzh 2006 e Kraków/Krakovia, a zo ur skrivagner skiant-faltazi.
Leuskel a ra war e lerc’h un oberenn souezhus, troet e 40 yezh bennak, meret enni meur a zanvez skiantel, ha savet gant ur weledigezh flemmus eus emzalc’h Mab-Den, ha pa dennfe hennezh a-wechoù muioc’h d’ur robot pe d’ur mekanik da gannañ eget d’ul loen daoudroadek.

 E vuhez 
Mab e oa d’ur medisin « fri ha divskouarn », ha stag e oa gant e studi war ar medisinerezh e Skol-Veur Lwów pa darzhas an Eil Brezel Bed. Labourat a reas neuze evel mekanikour-souder a-raok kemer perzh er resistañs a-enep d'an alamanted.
Adstagañ a raio gant e studioù medisinerezh e 1946 e skol-veur Jagellonne e Krakovia.
Resevout a reas e ziplom eus skol liesteknik Wrocław e 1981. Diplomoù en doa ivez gant skolioù-veur Opole, Lviv ha Jagellone.

Pezh a blij kalz da Stanislas Lem eo skrivañ war an droukgkompren etre mab den hag ar sevenadurioù treoablour, ha war dazont teknologel mab-den. Gantañ e vez klasket gouzout petra a vefe ar gevredidezh ar gwellañ hag a dennfe d'an utopia.
Klas a rae lakaat war-wel mont en-dro ur gevredigezh lec'h m'emañ ken pell an araokadennoù teknologel n'en deus ket ken an den da strivañ ken.
Lem, troet war-zu sevenadur ar c'hornog en deus burutellet kalz ar strollerezh. 

Lem daoust dezhañ bezañ bet lakaet ezel eus ar Science Fiction and Fantasy Writers of America (SFWA) e 1973 na blije ket kalz dezhañ ar skiant faltazi amerikañ, hervezañ ul lennegezh izel e renk. Ar skrivagner amerikan nemetañ a blije dezhañ a oa Philip K. Dick.
Skarzhet eo bet e 1976 eus ar (SFWA) ken displijet eo bet izili ar strollad gant pezh a embanne Lem diwar o fenn.

Klañv e-pad un hir dermen, e varvas Stanislas Lem en ospital Krakovia abalamour d'un taol kalon d'ar 27 a viz Meurzh 2006

 E oberoù 
Lakaet an anvioù gallek, pa'z eo er yezh-se e vezont kavet gant ar vrezhonegerien en o bro, hag e poloneg bep tro ma c'haller.
 1954 : Feu Vénus, ((pl) Astronauci)
 1959 : Eden, ((pl) Eden)
 1961 : Mémoires trouvés dans une baignoire,((pl) Pamiętnik znaleziony w wannie)
 1961 : Retour des étoiles, ((pl) Powrót z gwiazd)
 1961 : Solaris
 1964 : Contes inoxydables, ((pl) Bajki robotów)
 1964 : L'Invincible,((pl) Niezwyciężony)
 1965 : La Cybériade, ((pl) Cyberiada)
 1968 : La Voix du maître, ((pl) Głos pana)
 1971 : Le Congrès de futurologie, ((pl) Kongres futurologiczny)
 1971 : Mémoires d'Ijon Tichy, ((pl) Dzienniki gwiazdowe, éd. No 4, dastumad danevelloù fentus
 1976 : Les Voyages électriques d'Ijon Tichy ((pl) Dzienniki gwiazdowe, dastumad danevelloù fentus)
 1976 : Le Rhume ((pl) Katar)
 1987 : Fiasco ((pl) Fiasko)
 Le Masque ((pl) Maska)
 Le Bréviaire des robots
 Nouvelles Aventures d'Ijon Tichy
 Bibliothèque du XXIe siècle ((pl) Biblioteka XXI wieku)

 E brezhoneg 
 Beajoù Ijon Tichy, un danevell troet diwar ar galleg gant Mark Kerrain (in Al Liamm nn 227).

 Liammoù diavaez 
 Lec’hienn ofisiel
 Diwar-benn Solaris
 Pennad e-barzh Wired diwar-benn Lem haSolaris 
 Lem o komz diwar-benn The Modern Word
 Pennad kaoz gant Stanislas Lem
 E vuhez hag e levrioù

Rummad:Ganedigezhioù 1921
Rummad:Marvioù 2006
Rummad:Meneger ar skrivagnerien
Rummad:Skrivagnerien Polonia
Rummad:Skrivagnerien bolonek
Rummad:Skrivagnerien skiant-faltazi